CELEX: 32011R0162
Language: sk
Date: 2011-02-21 00:00:00
Title: Nariadenie Komisie (EÚ) č. 162/2011 z  21. februára 2011 , ktorým sa určujú intervenčné strediská pre ryžu

22.2.2011   
            
            
               SK
            
            
               Úradný vestník Európskej únie
            
            
               L 47/11
            
         NARIADENIE KOMISIE (EÚ) č. 162/2011
   z 21. februára 2011,
   ktorým sa určujú intervenčné strediská pre ryžu
   EURÓPSKA KOMISIA,
   so zreteľom na Zmluvu o fungovaní Európskej únie,
   so zreteľom na nariadenie Rady (ES) č. 1234/2007 z 22. októbra 2007 o vytvorení spoločnej organizácie poľnohospodárskych trhov a o osobitných ustanoveniach pre určité poľnohospodárske výrobky (nariadenie o jednotnej spoločnej organizácii trhov) (1), a najmä na jeho článok 41 v spojení s jeho článkom 4,
   keďže:
   
               (1)
            
            
               V prílohe B k nariadeniu Komisie (ES) č. 1173/2009 (2) sa určujú intervenčné strediská pre ryžu v zmysle článku 2 nariadenia Komisie (ES) č. 670/2009 (3). Príloha A k danému nariadeniu, v ktorej sa uvádzajú intervenčné strediská pre tvrdú pšenicu, bola zrušená nariadením Komisie (EÚ) č. 1125/2010 z 3. decembra 2010, ktorým sa určujú intervenčné strediská pre obilniny a ktorým sa mení a dopĺňa nariadenie (ES) č. 1173/2009 (4).
            
         
               (2)
            
            
               Nariadením Komisie (EÚ) č. 1272/2009 z 11. decembra 2009, ktorým sa ustanovujú spoločné podrobné pravidlá vykonávania nariadenia Rady (ES) č. 1234/2007, pokiaľ ide o nákup a predaj poľnohospodárskych výrobkov v rámci verejnej intervencie (5), sa od hospodárskeho roka 2010/2011 ustanovujú podmienky, ktoré treba dodržiavať pri určovaní a schvaľovaní intervenčných stredísk pre ryžu a ich skladovacích priestorov.
            
         
               (3)
            
            
               Od 1. septembra 2010 sa nariadením (EÚ) č. 1272/2009 zrušuje nariadenie (ES) č. 670/2009, pokiaľ ide o ryžu.
            
         
               (4)
            
            
               Od 1. septembra 2010 musia intervenčné strediská pre ryžu určené na základe článku 41 nariadenia (ES) č. 1234/2007 spĺňať podmienky stanovené v článkoch 2 a 3 nariadenia (EÚ) č. 1272/2009. Nariadenie (ES) č. 1173/2009 by sa preto malo zrušiť.
            
         
               (5)
            
            
               V súlade s článkom 55 ods. 1 nariadenia (ES) č. 1272/2009 členské štáty oznámili útvarom Komisie zoznam intervenčných stredísk pre ryžu na účely ich skutočného určenia, ako aj zoznam skladovacích priestorov patriacich k týmto strediskám, ktoré schválili ako zodpovedajúce minimálnym podmienkam požadovaným právnymi predpismi Únie. Niektoré členské štáty neoznámili intervenčné strediská pre ryžu, pretože vykazujú nízky objem produkcie ryže, alebo usúdili, že sa na ich území nenachádzajú oblasti s nadprodukciou ryže, alebo počas dlhšieho obdobia nevyužívali intervenciu.
            
         
               (6)
            
            
               V záujme zabezpečenia správneho fungovania režimu verejnej intervencie je vhodné, aby Komisia určila intervenčné strediská v závislosti od ich zemepisnej polohy a zverejnila zoznam skladovacích zariadení, ktoré k nim patria, so všetkými informáciami, ktoré potrebujú hospodárske subjekty pôsobiace vo verejnej intervencii.
            
         
               (7)
            
            
               Opatrenia ustanovené v tomto nariadení sú v súlade so stanoviskom Riadiaceho výboru pre spoločnú organizáciu poľnohospodárskych trhov,
            
         PRIJALA TOTO NARIADENIE:
   Článok 1
   Intervenčné strediská pre ryžu uvedené v článku 2 nariadenia (EÚ) č. 1272/2009 sa určujú v prílohe k tomuto nariadeniu.
   Adresy skladovacích priestorov, ktoré patria k jednotlivým intervenčným strediskám, ako aj podrobné informácie o týchto priestoroch a intervenčných strediskách, sa zverejňujú na internete (6).
   Článok 2
   Nariadenie (ES) č. 1173/2009 sa zrušuje.
   Článok 3
   Toto nariadenie nadobúda účinnosť tretím dňom po jeho uverejnení v Úradnom vestníku Európskej únie.
   
      Toto nariadenie je záväzné v celom rozsahu a priamo uplatniteľné vo všetkých členských štátoch.
      V Bruseli 21. februára 2011
      
         
            Za Komisiu
         
         
            predseda
         
         José Manuel BARROSO
      
   
   
      (1)  Ú. v. EÚ L 299, 16.11.2007, s. 1.
   
      (2)  Ú. v. EÚ L 314, 1.12.2009, s. 48.
   
      (3)  Ú. v. EÚ L 194, 25.7.2009, s.22.
   
      (4)  Ú. v. EÚ L 318, 4.12.2010, s. 10.
   
      (5)  Ú. v. EÚ L 349, 29.12.2009, s. 1.
   
      (6)  Adresy skladovacích priestorov intervenčných stredísk sú k dispozícii na webovej stránke CIRCA Európskej komisie (http://circa.europa.eu/Public/irc/agri/cereals/library?l=/publicsdomain/cereals/intervention_agencies&vm=detailed&sb=Title).
   
      PRÍLOHA
      
         Intervenčné strediská pre ryžu
      
      BULHARSKO
      Пловдив
      ŠPANIELSKO
      
                   
               
               
                  Cadiz
               
            
                   
               
               
                  Cordoba
               
            
                   
               
               
                  Sevilla
               
            
                   
               
               
                  Zaragoza
               
            
                   
               
               
                  Albacete
               
            
                   
               
               
                  Ciudad real
               
            
                   
               
               
                  Cuenca
               
            
                   
               
               
                  Lérida
               
            
                   
               
               
                  Badajoz
               
            
                   
               
               
                  Caceres
               
            
                   
               
               
                  Navarra
               
            FRANCÚZSKO
      
                   
               
               
                  Bouches-du-Rhone
               
            
                   
               
               
                  Gard
               
            GRÉCKO
      
                   
               
               
                  Θεσσαλονίκη
               
            
                   
               
               
                  Γιαννιτσά
               
            
                   
               
               
                  Βόλος
               
            
                   
               
               
                  Λαμία
               
            MAĎARSKO
      
                   
               
               
                  Jász-Nagykun-Szolnok
               
            
                   
               
               
                  Békés
               
            
                   
               
               
                  Szabolcs-Szatmár-Bereg
               
            TALIANSKO
      Piemonte
      PORTUGALSKO
      
                   
               
               
                  Silo de Évora
               
            
                   
               
               
                  Silo de Cuba
               
            RUMUNSKO
      
                   
               
               
                  Ianca
               
            
                   
               
               
                  Braila
               
            
                   
               
               
                  Faurei
               
            
                   
               
               
                  Baraganul
               
            
                   
               
               
                  Palas
               
            
                   
               
               
                  Cogealac
               
            
                   
               
               
                  Movila
               
            
                   
               
               
                  Fetesti
               
            
                   
               
               
                  Tandarei
               
            
                   
               
               
                  Bucu
               
            
                   
               
               
                  Alexandria
               
            
                   
               
               
                  Corabia
               
            
                   
               
               
                  Carpinis